Source: https://ispis.sk/judikatura/KSKE/8Sd4/2012
Timestamp: 2020-04-05 00:30:38+00:00
Document Index: 4906947

Matched Legal Cases: ['§ 81', '§ 112', '§ 250', '§ 250', '§ 250', '§ 250', '§ 250', 'súd ', 'súd ', '§ 81', '§ 112', 'súd ']

KSKE 8 Sd 4/2012 - iSpis
iSpis Judikatúra – KSKE 8 Sd 4/2012
KS v Košiciach, dátum 08.02.2012, sp.zn. KSKE 8 Sd 4/2012
§ 81 ods. 6 zákona č. 461/2003 § 112 ods. 4 zákona č. 461/2003 § 250l OSP § 250l ods. 2 OSP § 250a OSP § 250h ods. 2 OSP § 250d ods. 3 OSP
Súd: Krajský súd Košice Spisová značka: 8Sd/4/2012 Identifikačné číslo súdneho spisu: 7012200065 Dátum vydania rozhodnutia: 09. 02. 2012 Meno a priezvisko sudcu, VSÚ: JUDr. Eva Styková ECLI: ECLI:SK:KSKE:2012:7012200065.1
Uznesenie Krajský súd v Košiciach v právnej veci navrhovateľky: A. G., E.. XX.XX.XXXX, I. P. E. X, XXX XX D., proti odporkyni: Sociálna poisťovňa, ústredie Bratislava, Q.. XX. W. Č.. X, XXX XX I., o preskúmanie rozhodnutia č. XXXXXXX XXX X zo dňa 12.05.2011, v konaní o vdovskom dôchodku, takto
Odporkyňa rozhodnutím č. XXXXXXX XXX X zo dňa 12.05.2011 v zmysle ustanovení § 81 ods. 6 a § 112 ods. 4 zákona č. 461/2003 Z. z. o sociálnom poistení v znení neskorších predpisov (ďalej len zákon o sociálnom poistení ) zvýšila navrhovateľke odo dňa 02.10.2010 vdovský dôchodok na sumu 163,40 eur mesačne.
Včas podaným opravným prostriedkom zo dňa 04.07.2011, odoslaným na poštovú prepravu dňa 04.07.2011, sa navrhovateľka domáhala vysvetlenia výpočtu vdovského i sirotského dôchodku odo dňa 02.10.2010.
Navrhovateľka však následne v podaní zo dňa 08.02.2012, osobne podanom na Krajský súd v Košiciach dňa 08.02.2012, uviedla, že netrvá na podanom opravnom prostriedku zo dňa 04.07.2011 a že opravný prostriedok berie v celom rozsahu späť. Ako dôvod späťvzatia uviedla skutočnosť, že odporkyňa jej pôvodne nepodala také podrobné vysvetlenie ako krajskému súdu, a teda z nejasného vysvetlenia navrhovateľka neporozumela postupu odporkyne pri výpočte výšky jej vdovského dôchodku.